Isuzu Faster

Το Isuzu Faster είναι ένα αγροτικό (pickup) που κατασκευάστηκε και διατέθηκε στην αγορά από την Isuzu μεταξύ 1972 και 2002 σε τρεις γενιές. Το Faster αντικαταστάθηκε παγκοσμίως από το Isuzu D-Max, εκτός από την Ιαπωνία και τη Βόρεια Αμερική.

Το όχημα ήταν διαθέσιμο παγκοσμίως από διάφορες μάρκες και εταιρίες με τις οποίες η Isuzu είχε συνεργασία στην παραγωγή του φορτηγού. Ήταν αρκετά δημοφιλές και ανταγωνίστηκε με παρόμοια Ιαπωνικά φορτηγά, αλλά παραδόξως χωρίς την ίδια επιτυχία. Στις περισσότερες αγορές εξαγωγής, εκτός από μερικά μέρη της Ευρώπης, την Αμερική και την Αυστραλία, το όχημα έγινε γνωστό σαν Isuzu KB, αυτό το όνομα χρησιμοποιήτε μέχρι και σήμερα σε μερικές αγορές εξαγωγής για το Isuzu D-Max.

Ιστορία

Πρώτη γενιά (1972-1980) 

Η Isuzu της Ιαπωνίας παρουσίασε τη σειρά KB20/25 Faster από αγροτικά το 1972. Τα μοντέλα με κανονικό μεταξόνιο χαρακτηρίστηκαν «20», ενώ το «25» αναφερόταν στη μακρύτερη έκδοση. Προερχόμενο από το Isuzu Florian, το Faster μοιραζόταν πολλά εξαρτήματα, συμπεριλαμβανομένων των θυρών και του μπροστινού συγκροτήματος. Παράχθηκε ως αντικατάσταση του Isuzu Wasp, μια έκδοση pickup του Bellett που προηγήθηκε του Florian. Παρήχθησαν σχέδια μπροστινής όψης μονών και διπλών προβολέων.

Στις περισσότερες εξαγωγικές αγορές, η Isuzu πουλούσε το Faster ως "Isuzu KB".  Ωστόσο, το Faster διανέμονταν συχνά μέσω των αντιπροσωπειών της General Motors (GM) και πωλούνταν με την επωνυμία Chevrolet ως "Chevrolet LUV" — το LUV είναι το αρκτικόλεξο του Light Utility Vehicle, δηλαδή ελαφρύ επαγγελματικό όχημα. Η Βρετανική Bedford Vehicles, η ευρωπαϊκή θυγατρική επαγγελματικών οχημάτων της GM προσέφερε επίσης το όχημα με το όνομα "Bedford KB".

Το Isuzu Faster χρησιμοποίησε ένα παραδοσιακό σασί φορτηγών με σασί και πίσω ανάρτηση με ελατήριο με ζωντανό άξονα. Στο μπροστινό μέρος, η ανάρτηση A-arm χρησιμοποιούσε μια ανεξάρτητη διαμόρφωση. Το μεταξόνιο 2,600 χιλιοστών ήταν παρόμοιο με τους ανταγωνιστές του, όπως και των 1,855 χιλιοστών καρότσα. Σε αντίθεση με το προηγούμενο Wasp, υπήρχε επίσης μια έκδοση με μακρύ μεταξόνιο (KB25) που είχε 2,995 χιλιοστά μεταξύ των αξόνων, που παρήγαγε 2,290 χιλιοστών καρότσα.

Το 1978, έγινε διαθέσιμη μια τετρακίνητη έκδοση, με τον κωδικό πλαισίου KB40 αλλά πωλήθηκε με την ετικέτα "Faster Rodeo" στην Ιαπωνία. Υπήρχε επίσης μια έκδοση με διπλή καμπίνα (στο μακρύτερο πλαίσιο). Οι πωλήσεις τελείωσαν το 1980 όταν παρουσιάστηκε η δεύτερη γενιά. Ο κινητήρας που χρησιμοποιήθηκε στις περισσότερες αγορές ήταν ένας καρμπυρατέρ 1,584 κυβικών βενζίνη SOHC, ενώ μετά έγινε διαθέσιμη και μια μηχανή 1,951 κυβικών ντίζελ που παρήγαγε 62 άλογα. Οι τελικές ταχύτητες ήταν 145 χιλιόμετρα την ώρα και 115 χιλιόμετρα την ώρα για τις εκδόσεις βενζίνης και ντίζελ αντίστοιχα. Στην Ιαπωνία, τοποθετήθηκε αρχικά ένας κινητήρας βαλβίδας (G161).

Στην Αυστραλία, το όχημα πουλιόταν αρχικά σαν Chevrolet και μετά σαν Holden, οπού σημείωσε αρκετή επιτυχία. Στην Αμερική, πουλιόταν σαν Chevrolet, ενώ σε αρκετές ευρωπαϊκές χώρες πουλιόταν σαν Isuzu αλλά και σαν Bedford. Τα περισσότερα Isuzu/Bedford KB, εκτός της Βρετανίας, στη Ευρώπη πουλιόντουσαν από αντιπροσωπείες της Opel.

Όπως και με άλλα Ιαπωνικά φορτηγάκια της εποχής, το Isuzu KB έγινε αρκετά δημοφιλές στην Ελλάδα, αλλά δεν πούλησε ποτέ όσο καλά όσο ανταγωνιστικά οχήματα από την Toyota και την Datsun.

Δεύτερη Γενιά (1980-1987) 

Η δεύτερη γενιά κυκλοφορούσε πιο συχνά παγκοσμίως με την ετικέτα Isuzu (είτε ως "Isuzu KB" είτε ως απλό "Pick Up"). Ακόμα και έτσι, συνέχισε σε να χρησιμοποιεί το επίθημα «Rodeo» για τα τετρακίνητα. Το μοντέλο δεύτερης γενιάς ήταν το πρώτο pickup Isuzu που προσφέρθηκε σε τρία στυλ καμπίνας: μονή καμπίνα, διπλή καμπίνα και "Space Cab" ("Sports Cab" σε ορισμένες αγορές). Αν και είχε λάβει ένα εντελώς νέο αμάξωμα, το σασί του παρέμεινε ίδιο με τον προκάτοχό του. Οι πωλήσεις στο Ηνωμένο Βασίλειο συνεχίστηκαν ως Bedford KB.

Αρκετά εξαρτήματα της δεύτερης γενιάς ήταν ίδια με της πρώτης, αλλά το αμάξωμα ήταν εντελώς νέο.

Αν και στην Αμερική κυκλοφόρησε το νέο Chevrolet S10 για να αντικαταστήσει το Chevrolet LUV, το νέο Faster συνέχιζε να πουλιέται στην Αμερικάνικη αγορά υπό το ίδιο όνομα από την Chevrolet για μερικά χρόνια ακόμα παράλληλα. Μαζί με αυτό, πουλιόταν και μια έκδοση σαν Isuzu από τις ίδιες αντιπροσωπείες.

Στην Αυστραλία, το Holden Rodeo αντικατέστησε, εκτός από την πρώτη γενιά, το Holden WB. Το Holden WB ήταν ένα τελειώς διαφορετικό όχημα το οποίο ήταν ένα αγροτικό (pickup) βασισμένο σε σασί από επιβατικό αυτοκίνητο. Στην Αυστραλία αυτός ο τύπος οχημάτων είναι γνωστός ως "ute" στην αγορά. Αυτά τα οχήματα πουλιόντουσαν επίσης στη Νέα Ζηλανδία. 

Όπως είπαμε και πριν, στην Ευρώπη οι πωλήσεις συνέχισαν είτε ως Isuzu ή Bedford.

Οι περισσότερες μηχανές ήταν οι ίδιες με την προηγούμενη γενιά, αν και προσφέρθηκαν και νέοι μέσα στα χρόνια της παραγωγής. Το όχημα επίσης έλαβε και μερικές μηχανικές εκσυγχρωνήσεις.

Το Isuzu KB συνέχιζε να πουλιέται στην Ελλάδα με πιο πολύ επιτυχία με αυτήν την γενιά του οχήματος. Πουλιόταν και σαν Chevrolet στην αγορά αλλά οι εκδόσεις Isuzu ήταν πιο δημοφιλές, αν και δεν είχαν ούτε μια ουσιαστική διαφορά μεταξύ τους. Προφανώς αυτό είχε γίνει επειδή το Αμερικάνικο όνομα Chevrolet μπορούσε να συνδυαστεί με τα ακριβά και μεγάλα Αμερικάνικα  αυτοκίνητα, τα οποία ήταν αρκετά ακριβά για την Ελληνική αγορά, με αποτέλεσμα να πιστεύεται πως η έκδοση Chevrolet ήταν ένα πιο μεγάλο και ακριβό φορτηγό από ήταν στην πραγματικότητα.

Τρίτη Γενιά (1987-2006) 

Η τρίτη γενιά του Isuzu Faster άρχιζε να παράγεται το 1987, με τις πωλήσεις να αρχίζουν το 1988. Ήταν ένα εντελώς νέο όχημα σε σχέση με την προηγούμενη γενιά.

Αυτήν η γενιά πουλήθηκε μόνο σαν Isuzu στην Αμερική. Στην Ευρώπη το όχημα πουλιόταν είτε σαν Opel Campo είτε σαν Bedford Brava. Με την απόσυρση των αγροτικών pickup εκδόσεων του Bedford CF βαν από την αγορά, το Bedford Brava ήταν ο έμμεσος αντικαταστάτης. Με την απόσυρση της μάρκας Bedford το 1991, το Bedford Brava άρχιζε να πουλιέται σαν Vauxhall.

Οι πωλήσεις στην Αμερική συνεχίστηκαν μέχρι το 1995, όταν το όχημα αντικαστάθηκε από το Isuzu Hombre, το οποίο ήταν μια έκδοση του Chevrolet S10 από την Isuzu. Αυτό ειρωνικά ήταν μια αντιστροφή της συμφωνίας που έγινε το 1972, οπού το Isuzu Faster πουλιόταν σαν Chevrolet στην Αμερική.

Οι πωλήσεις στην Αυστραλία συνέχισαν να υπάρχουν, από την Holden. Στην Ταϊλάνδη, το όχημα πουλιόταν σαν Isuzu αλλά και σαν Honda, μετά από μια μικρή συμφωνία μεταξύ των εταιριών. 

Μια SUV έκδοση βασισμένη στο Isuzu επίσης παράχθηκε για μερικές αγορές. Μια έκδοση τροχόσπιτο με μακρύ μεταξόνιο επίσης παράχθηκε. Η παραγωγή σταμάτησε οριστικά το 2006, όταν το Isuzu Faster αντικαταστάθηκε από το Isuzu D-Max.

Ακόμα και έτσι, η παραγωγή για μερικές αγορές συνέχισε μέχρι το 2015.

Αναφορές

Εξωτερικοί Σύνδεσμοι 
 Isuzu Truck